Johan Månsson (Natt och Dag)
Johan Månsson (u 1470 – 1520) oli Natt och Dagi ("Päeva ja öö") aadlisuguvõssa kuuluv Rootsi riigitegelane, rüütel ja riiginõukogu liige, Göksholmi ja Brokindi maaisand, kes tapeti Stockholmi veresaunas. Månsson oli Måns Bengtssoni (Natt och Dagi suguvõsast) ja Ermegard Fickesdotter Bülowi poeg. Sturede toetajana määrati Johan Månsson 1501. aastal kuninga salanõukokku ja 1510. aastal kuberneriks Kalmari kindlusse, mida ta kaitses taanlaste eest. Teine abielu oli tal Anna Eriksdotteriga (Bielke suguvõsast), 1514. aastal sündis nende poeg Måns Johansson.